








HITZARMEN EKONOMIKOAREN NEGOZIAZIO BATZORDEA

1/2025 AKTA 







Madrilen/Iruñean, 2025eko apirilaren 11n








Estatuko Administrazioa ordezkatuz:
Jesús Gascón Catalán jauna, Ogasuneko estatu-idazkaria.
María José Gualda Romero andrea, Aurrekontuen eta Gastuen estatu-idazkaria.
[bookmark: _Hlk194401720]Inés Olóndriz de Moragas andrea, Autonomia Erkidegoen eta Toki Erakundeen Finantzaketaren idazkari nagusia. 
Soledad Fernández Doctor andrea, Zerga Administrazioko Estatu Agentziako zuzendari nagusia. 
Javier Sánchez Fuentefría jauna, Aurrekontuen zuzendari nagusia.
María José Garde Garde andrea, Tributuen zuzendari nagusia.  
Mónica García Sáenz andrea, Aurrekontu Egonkortasuneko eta Lurraldeko Finantza Kudeaketako zuzendari nagusia. 
Nafarroako Foru Komunitatea ordezkatuz:
José Luis Arasti Pérez jauna, Ekonomia eta Ogasuneko kontseilaria.
Oscar Martínez de Bujanda Esténoz jauna, Nafarroako Foru Ogasuneko zuzendari kudeatzailea.
José Javier Esparza Abaurrea jauna, Unión del Pueblo Navarro talde parlamentarioa ordezkatuz.
[bookmark: _Hlk194398116]Ramón Alzórriz Goñi jauna, Nafarroako Alderdi Sozialista talde parlamentarioa ordezkatuz.
Laura Aznal Sagasti andrea, EH-BILDU NAFARROA talde parlamentarioa ordezkatuz.
Uxue Barkos Berruezo andrea, Geroa Bai talde parlamentarioa ordezkatuz.
Carlos Guzmán Pérez jauna, Contigo Navarra-Zurekin Nafarroa talde parlamentarioa ordezkatuz.
Javier García Jiménez jauna, Nafarroako Alderdi Popularra talde parlamentarioa ordezkatuz.

Bi mila eta hogeita bosteko apirilaren 11n, bazterrean aipatzen direnak bildu dira, Hitzarmen Ekonomikoaren Negoziazio Batzordea osatzen baitute, gai-zerrendan sartutako gaiak jorratzeko.
Bilera hau egin da saio telematiko baten bidez, zeina goizeko 9:00etan hasi eta 11:00etan bukatu baita, oinarri harturik Sektore Publikoaren Araubide Juridikoari buruzko urriaren 1eko 40/2015 Legearen 17. artikulua. Artikulu horrek aukera ematen die kide anitzeko organoei eratzeko eta erabakiak hartzeko bitarteko elektronikoak baliatuz.
Aipatu gaiak eztabaidatu ondoren, Batzordeko kide diren bi administrazioek ondoko erabaki hau hartu dute aho batez. 
ERABAKIA:



Akordio bakarra
Estatuaren eta Nafarroako Foru Komunitatearen arteko Hitzarmen Ekonomikoaren aldaketa
Bat.- Onestea Estatuaren eta Nafarroako Foru Komunitatearen arteko Hitzarmen Ekonomikoaren aldaketa, akta honen I. eranskinean dagoena, modu honetan:
· Testu berria, artikulu eta xedapen hauei eman beharrekoa: hemeretzi, hogeita zortzi, hogeita hamar, hogeita hamar bis, hogeita hamaika, hogeita hamaika bis, hogeita hamaika ter, hogeita hamaika quater, hogeita hamaika quinquies, hogeita hamabi, hogeita hamahiru, hogeita hamabost, hogeita hamabost bis, hogeita hamasei, hogeita hamazazpi, hogeita hemezortzi, berrogei, berrogei ter, berrogei quater, hirurogeita bost, bederatzigarren xedapen gehigarria, lehen xedapen iragankorra, hirugarren xedapen iragankorra eta laugarren xedapen iragankorra.

· Gehitzea hogeita zazpi bis eta hogeita zazpi ter artikuluak, baita bi atal ere, artikulu horietako bakoitza sartzeko.

Bi.- Erantsitako testua erakunde eskudunetara igortzea, ondorengo tramitazioa egin dezaten.



















Estatuaren ordezkariak                               Nafarroaren ordezkariak        



Jesús Gascón Catalán jauna                              José Luis Arasti Pérez jauna



María José Gualda Romero andrea                Óscar Martínez de Bujanda Esténoz jauna



Inés Olóndriz de Moragas andrea                      José Javier Esparza Abaurrea jauna



Soledad Fernández Doctor andrea                          Ramón Alzórriz Goñi jauna 



Javier Sánchez Fuentefría jauna                                              Laura Aznal Sagasti andrea



María José Garde Garde andrea                                         Uxue Barkos Berruezo andrea



Mónica García Saénz andrea                                     Carlos Guzmán Pérez jauna 																							Javier García Jiménez jauna




I. ERANSKINA

ESTATUAREN ETA NAFARROAKO FORU KOMUNITATEAREN ARTEKO HITZARMEN EKONOMIKOAREN ALDAKETAK

ESTATUAREN ETA NAFARROAKO FORU KOMUNITATEAREN ARTEKO HITZARMEN EKONOMIKOAREN ALDAKETAK
19. artikulua:

“19. artikulua. Zergaren ordainarazpena.
1. Nafarroako Foru Komunitateari dagokio subjektu pasibo hauen sozietateen gaineko zerga ordainaraztea:
a) Egoitza fiskala Nafarroan izan eta aurreko ekitaldian, osotara, hamabi milioi eurotik beherako eragiketa-bolumena izan dutenak.
b) Soil-soilik Nafarroako lurraldean jarduten duten eta aurreko ekitaldian, osotara, hamabi milioi eurotik gorako eragiketa-bolumena izan dutenak, nonahi dutela egoitza fiskala.
2. Bi lurraldeetan jarduten duten eta aurreko ekitaldian, osotara, hamabi milioi eurotik gorako eragiketa-bolumena izan duten subjektu pasiboek zergak batera ordainduko dituzte bi administrazioetan, nonahi dutela egoitza fiskala. Tributazioa eginen da ekitaldian lurralde bakoitzean egindako eragiketa-bolumenaren proportzioan, hura hurrengo 20. eta 21. artikuluetan ezartzen diren lotura-puntuen arabera zehaztuta, eta bi dezimalekin biribildutako portzentaje batean adieraziko da.
3. Aurreko 1. eta 2. apartatuetan xedatutakoaren ondorioetarako, jardueraren hasiera bada, hamabi milioiko kopurua zenbatzeko, hasierako ekitaldian izandako eragiketa-bolumena hartuko da kontuan.
Aurreko paragrafoan aipatutako eragiketa horien bolumena eta tokia zein diren jakin arte, halakotzat hartuko dira, ondorio guztietarako, subjektu pasiboak kalkulatzen dituenak, jardueraren hasierako ekitaldirako aurreikusi dituen eragiketen arabera.
4. Ekitaldiaren iraupena urtebetetik beherakoa bada, hamabi milioi euroko kopurua zenbatzeko, egindako eragiketak urte osora proiektatuko dira.
5. Eragiketen bolumena izanen da subjektu pasiboak bere jardueran egindako ondasun-entregetan eta zerbitzu-emateetan eskuratutako kontraprestazio guztien zenbateko osoa, alde batera utzita balio erantsiaren gaineko zerga eta baliokidetasun-errekargua.”



3 bis atala:
“3 bis atala. Zerga osagarria
27 bis artikulua. Zerga osagarria.
1. Talde multinazional bateko edo talde nazional oso handi bateko kide diren zerga osagarriaren zergadunak Nafarroako foru-araudiaren menpe egonen dira, baldin eta haren zergadunaren ordezkoari aplikatu behar bazaio sozietateen gaineko zergaren foru-araudia (18. artikuluko arauen arabera) edo, hala badagokio, ez-egoiliarren errentaren gaineko zergarena (28. artikuluan ezarritakoarekin bat), eta baldin eta talde multinazional edo talde nazional oso handi horrek bi talde fiskal baditu aldi berean Espainiako lurraldean; hau da, zerga-kontsolidazioaren foru-araudiari lotutako talde fiskal bat eta lurralde erkideko zerga-kontsolidazioaren araubideari lotutako beste bat. 
Aurreko paragrafoan ezarritakoaren ondorioetarako, sozietateen gaineko zergari edo ez-egoiliarren errentaren gaineko zergari dagokionez kontuan hartuko den araudia izanen da zerga osagarriaren sortzapen-egunean bukatzen den edo bukatua dagoen azken zergaldian indarrean dagoena.
Aitzitik, talde multinazional edo talde nazional oso handi horrek ez baditu Espainiako lurraldean bi talde fiskal –zerga-kontsolidazioaren foru-araudiari lotutakoa eta araubide erkideari lotutakoa–, talde horretako kide diren zergadunei Nafarroako foru-araudia aplikatuko zaie, baldin eta talde multinazional edo talde nazional oso handi horren zergadunaren ordezkoak egoitza fiskala Nafarroan badu. Hala ere, talde horren eragiketa-bolumena hamabi miloitik gorakoa izan bada aurreko ekitaldian, eta ekitaldi horretan eragiketa horien ehuneko 75 edo gehiago lurralde erkidean egin badu, talde horretako kide diren zergadunak lurralde erkideko araudiaren menpe geldituko dira. 
Halaber, talde multinazional edo talde nazional oso handi batek ez baditu Espainiako lurraldean bi talde fiskal –zerga-kontsolidazioaren foru-araudiari lotutako eta araubide erkideari lotutakoa–, talde horretako kide diren zergadunei araubide erkidea aplikatuko zaie, baldin eta talde multinazional edo talde nazional oso handi horren zergadunaren ordezkoak egoitza fiskala lurralde erkidean badu. Hala ere, talde horren eragiketen bolumena hamabi miloitik gorakoa izan bada aurreko ekitaldian, eta ekitaldi horretan eragiketa horien ehuneko 75 edo gehiago Nafarroan egin badu, talde horretako kide diren zergadunak Nafarroako foru-araudiaren menpe geldituko dira.
Aurreko bi paragrafo horietan ezarritakoaren ondorioetarako, taldearen eragiketa-bolumena izanen da Espainiako lurraldean kokatutako entitate eratzaile bakoitzaren eragiketa-bolumenen batura edo metaketa, talde barnean egindako eragiketen ezabaketa bidezkoak egin aurretik. Eragiketa-bolumen horiek zehaztuko dira entitate bakoitzaren sozietateen gaineko zergaren edo ez-egoiliarren errentaren gaineko zergaren arabera, eta zergaldi honi dagokionez: zerga osagarriaren sortzapen-egunean bukatzen den edo bukatua dagoen azken zergaldiaren aurreko zergaldia. Halaber, taldeak lurralde bakoitzean egindako eragiketen bolumena izanen da entitate eratzaile bakoitzak lurralde bakoitzean egindako eragiketen batura edo metaketa, talde barnean egindako eragiketen ezabaketa bidezkoak egin aurretik, zeinak ondorio horietarako zehaztuko baitira, sozietateen gaineko zergaren edo ez-egoiliarren errentaren gaineko zergaren arabera, aldi bererako.
Nolanahi ere, Estatuak une bakoitzean ezartzen duen araudi berbera aplikatuko da, zergaduna eta zergadunaren ordezkoa definitzeko eta entitate eratzaile bakoitzari zerga osagarri nazionala, primarioa eta sekundarioa esleitzeko arauak zehazteko. 
2. Zergadunaren ordezko den entitateak zergaren autolikidazioa aurkeztuko du eta zerga-zorra ordainduko du administrazio eskudunean, apartatu honetan ezarritako arauen arabera.
Zergadun bakoitzaren zerga osagarri nazionala, primarioa edo sekundarioa dagokion administrazio eskudunari (erkideari edo foralari) ordainduko zaio, egoitza fiskalaren arabera, eragiketa-bolumenaren proportzio berean, 19. artikuluan ezarritakoarekin bat. Eragiketa-bolumen hori izanen da sozietateen gaineko zergaren edo, hala badagokio, ez-egoiliarren errentaren gaineko zergaren azken zergaldiari dagokiona, zergaldi hori bukatzen bada edo bukatua badago zerga osagarriaren sortzapen-egunean. 
Zergadunek, aipatutako zergaldian, talde fiskalen kontsolidazio fiskalaren araubidea aplikatuz tributatu badute sozietateen gaineko zergan edo, hala badagokio, ez-egoiliarren errentaren gaineko zergan, beti talde fiskalaren eragiketa-bolumena hartuko da kontuan.
3. Zergak bi administrazioei ordaintzen zaizkien kasuetan, honako arau hauek aplikatuko dira: 
Lehenengoa. Zergaren likidazioen emaitza Estatuko administrazioari eta Nafarroako Foru Komunitateko administrazioari inputatuko zaie, aurreko 2. apartatuan ezarritako irizpideei jarraikiz.
Bigarrena. Zergaren autolikidazioa aurkezteko eta zerga-zorra ordaintzeko betebeharra duen zergadunaren ordezkoak bidezko autolikidazioak aurkeztuko ditu, epeen barruan eta arauzko formalitateekin, zerga ordainarazteko eskumena duten administrazioetan. Autolikidazio horietan beti jasoko da zein den aplikatu beharreko proportzioa eta administrazio bakoitzari dagokion kuota.
4. Aitorpen informatiboa eta zerga osagarriaren araudian eskatzen diren gainerako komunikazio eta betebehar formalak aurkeztuko dira dagokion administrazioan; hau da, entitate eratzailearen –edo, hala badagokio, talde multinazionalak edo talde nazional oso handiak izendatutako entitatearen– sozietateen gaineko zerga edo ez-egoiliarren errentaren gaineko zerga ikuskatzeko eskumena duen administrazioan.
5. Artikulu honen 1. apartatuan ezarritako arauekin bat aplikatu beharreko araudia zein zerga-administraziori dagokion, administrazio horrek izanen du subjektu pasiboen gaineko ikuskapenaren eskumena. 
Hala ere, aurreko 1. eta 2. apartatuetan adierazitako eragiketa-bolumena egiaztatzeko eskumena lurralde erkideko administrazioak edo foru-administrazioak izanen du, segun eta zer araudi aplikatzen zaien –lurralde erkidekoa ala foru-lurraldekoa– eragiketa-bolumenaren egiaztapena jasaten duen taldeko entitateei sozietateen gaineko zergan, edo, hala badagokie,ez-egoiliarren errentaren gaineko zergan.
Ikuskapen-lanak administrazio eskudunaren araudiari lotuko zaizkio, deusetan ukatu gabe bi zerga-administrazioen arteko lankidetza.  Ondorio horietarako, administrazio eskudunak laguntza eskatuko die sozietateen gaineko zerga edo ez-egoiliarren errentaren gaineko zerga ikuskatzeko eskumena duen administrazioko organo ikuskatzaileei, ikuskapen-jarduketak egin behar dituenean zerga horiei dagokienez bere eskumenekoak ez diren entitateekin. Txosten batean jasoko da eskumenik ez duen administrazioko organo ikuskatzailearen lankidetza, baina txosten horrek ez du ondorio loteslerik ekarriko administrazio eskudunarentzat. 
Ikuskapen horien ondorioz ordaindu beharreko zor bat edo itzuli beharreko diru-kopuru bat baldin badago, bi administrazioei dagokiena, kobrantza edo ordainketa administrazio jarduleak eginen du, bien artean egin beharreko konpentsazioak ukatu gabe.
Administrazio eskudunak bere jarduketen emaitzen berri  emanen dio ukitutako administrazioari.
Aurreko paragrafoetan ezarritakoa gorabehera, Nafarroako Foru Komunitateak ahalmena izanen du bere lurraldean egiaztapenak eta ikerketak egiteko, baina haren jarduketek ez dute ondorio ekonomikorik izanen zergadunentzat, administrazio eskudunetako organoen jarduketen ondorioz egindako behin betiko likidazioei dagokienez.
Administrazio eskudunak egiten dituen egiaztapenetan finkatuko da zerga osagarri nazionalaren, primarioaren eta sekundarioaren zer proportzio dagokion entitate eratzaile bakoitzari, eta ondorioak izanen ditu zergadunarekiko, likidatutako obligazioei dagokienez; horrek ez du ukatzen egiaztapen horien ondotik administrazio eskudunen artean behin betiko proportzioak erabakitzea.”
3 ter atala:
“3 ter atala. Finantza-erakunde jakin batzuen interes- eta komisio-marjinaren gaineko zerga
27 ter artikulua. Finantza-erakunde jakin batzuen interes- eta komisio-marjinaren gaineko zerga.
1. Zergadunak Nafarroako foru-araudiaren menpe egonen dira finantza-erakunde jakin batzuen interes- eta komisio-marjinaren gaineko zergari dagokionez, baldin eta 18. artikuluaren arabera sozietateen gaineko zergan Nafarroako foru-araudia aplikatu behar bazaie.
Zergaduna baldin bada atzerriko kreditu-erakunde batek Espainiako lurraldean duen sukurtsal bat, zerga horren zergadunei Nafarroako foru-araudia aplikatuko zaie, baldin eta 38. artikuluaren arabera ez-egoiliaren errentaren gaineko zergan foru-araudia aplikatu behar bazaie.
2. Zergadunek, nolanahi ere, bi administrazioei ordainduko dizkiete zergak, lurralde batean eta bestean egindako eragiketa-bolumenaren arabera.
Ondorio horietarako, lurralde bakoitzean egindako eragiketa-bolumenaren proportzioa izanen da sozietateen gaineko zergaren 19. artikuluan ordainarazpenerako ezartzen dena.
3. Zergak bi administrazioei ordaintzen zaizkien kasuetan, bai zergaren kudeaketa, bai eta ordainketa zatikatuaren diru-sarrera ere, 22. eta 24. artikuluetan ezarritako arauei jarraikiz eginen dira.
Egin beharreko itzulketak kasuan kasuko administrazioek eginen dituzte, bakoitzak dagokion zenbatekoarena.
4. Zergaren ikuskapena eginen du artikulu honetako 1. apartatuan ezarritakoaren arabera zergadunekiko araugintza-eskumena duen administrazioak, betiere 23. artikuluan ezarritako arauei jarraikiz.”
28. artikuluko 1. apartatua:
“1. Atzerrian bizi diren pertsona edo entitateen establezimendu iraunkorren bidez lortutako errentak zergapetzen direnean, 18. artikuluan xedatutakoaren arabera zehaztuko da zein araudi aplikatuko den. 
Establezimendu iraunkorrik gabe lortutako errentak zergapetzen direnean, Nafarroako foru-araudia aplikatuko da, baldin eta ondorioztatzen bada errenta horiek Nafarroan lortu edo sortu direla, 29. artikuluan ezarritakoarekin bat. 29. artikuluaren 3. apartatuak aipatzen dituen kasuetan, foru-araudia edo araudi erkidea aplikatuko da, kontuan hartuta errenten ordaintzaile diren entitate edo establezimendu iraunkorrei zer araudi aplikatu behar zaien –foru-araudia edo erkidea– sozietateen gaineko zergan edo ez-egoiliarren errentaren gaineko zergan, eta ikuskapena eginen dute irizpide hori bera aplikatuz egokitzen den administrazioko organoek. Aurrekoa gorabehera, zergaren ordainarazpenerako eskumena duen administrazioak ezarriko ditu aitorpen-likidazioak aurkezteko tokia, modua eta epea zehazteko arauak. 
Pertsona fisikoen errentaren gaineko zerga Nafarroako Foru Komunitateko administrazioan ordaintzeko aukera izanen da,  baldin eta Nafarroako lurraldean lortutako errenta bada Espainian lortutako errenta osoaren zatirik handiena. Zergadunak itzulketarako eskubidea duenean, Foru Komunitateak ordainduko dio, kontuan izan gabe errenta horiek Espainiako zer tokitan lortu diren.”
30. artikuluko 2. apartatua:
“2. Establezimendu iraunkorrik gabe aritzen diren zergadunek lortutako errentei dagozkien atxikipenak eta konturako sarrerak exijituko ditu horiek lortutzat jotzen diren lurraldeko administrazioak, bere araudiaren arabera, aurreko artikuluan xedatutakoari jarraikiz. Era berean, ikuskapena eginen dute artikulu horretan berean xedatutakoari jarraikiz dagokion administrazioko organoek.
Aurreko artikuluko 1. apartatuko d) letrako 4. puntuan eta f), g) eta i) letretan aipatzen diren kasuetan, eta 2. apartatuan aurreikusitako kasuan, Foru Komunitateak exijituko ditu, atxikipena egin behar duenak Nafarroan izan duen eragiketa-bolumenaren proportzioan, aurreko 3. atalean zehaztutako arauak aplikatuz. Kasu horietan, atxikipenak ordainduko dira foru-araudiari edo araudi erkideari jarraituz, kontuan hartuta entitate edo establezimendu ordaintzaileari zer araudi aplikatu behar zaion  –foru-araudia edo erkidea– sozietateen gaineko zergan edo ez-egoiliarren errentaren gaineko zergan. Era berean, ikuskapena eginen dute arestian xedatutakoari jarraikiz araugintza-eskumena duen administrazioko organoek. 
Aurrekoa gorabehera, zergaren ordainarazpenerako eskumena duen administrazioak ezarriko ditu aitorpen-likidazioak aurkezteko tokia, modua eta epea zehazteko arauak.
30 bis artikulua:
“30 bis artikulua. Zergaren kudeaketa eta ikuskapena.
1. Establezimendu iraunkorraren bidez lortutako errentak zergapetzen direnean, zergak bi administrazioei ordaintzen zaizkien kasuetan, 22. artikuluan ezarritako arauak aplikatuko dira zerga kudeatzeko, eta zergaren ikuskapena eginen du 23. artikuluan aurreikusitako arauak aplikatuz eskuduna den administrazioak. 
2. Establezimendu iraunkorrik gabe lortutako errentak zergapetzen direnean, zergaren kudeaketa eta ikuskapena eginen du 28. artikuluan aurreikusitako arauak aplikatuz eskuduna den administrazioak, ezertan ukatu gabe 29. artikuluko 3. apartatuan ezarritakoa.” 
31. artikuluko 1.b) apartatua:
“b) Ondasun higiezinak eta haien eskubideak eskuratzean, dohaintzaren bidez edo bizien arteko doako beste edozein negozio juridikoren bidez, ondasun horiek Nafarroako lurraldean daudenean. Ondasun higiezinak atzerrian badaude, dohaintza-hartzaileak ohiko bizilekua Nafarroan duenean. Bestelako ondasun eta eskubideak eskuratzean, dohaintza-hartzaileak edo haien onuradunak ohiko bizilekua lurralde horretan duenean.
Ondorio horietarako, ondasun higiezinen dohaintzak izanen dira Balore Merkatuei eta Inbertsio Zerbitzuei buruzko martxoaren 17ko 6/2023 Legearen 338. artikuluan aipatzen diren baloreen doako eskualdaketak.”
31 bis artikuluaren 1. apartatua:
“1. Energia elektrikoaren ekoizpenaren balioaren gaineko zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Dena dela, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez,  lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.”
31 ter artikuluaren 1. apartatua:
“1. Estatuak unean-unean ezarritako arau substantibo eta formal berberak aplikatuko ditu Nafarroako Foru Komunitateak, honako zerga hauek ordainaraztean: energia nukleoelektrikoa sortzearen ondoriozko hondakin erradiaktiboak eta erregai nuklear gastatua sortzearen gaineko zerga, eta erregai nuklear gastatua eta hondakin erradiaktiboak instalazio zentralizatuetan biltegiratzearen gaineko zerga.
Dena dela, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez,  lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 
31 quater artikuluko 1. apartatua:
“1. Kreditu-entitateetako gordailuen gaineko zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Nolanahi ere, Foru Komunitateak zerga honen karga-tasak ezartzen ahalko ditu, unean-unean lurralde erkidean indarra duten muga eta baldintzekin.
Halaber, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez,  lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 
31 quinquies artikuluko 1. apartatua:
“1. Gasa, petrolioa eta kondentsatuak erauztearen balioaren gaineko zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Dena dela, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez,  lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 
32. artikulua:
“32. artikulua. Aplikatu beharreko araudia.
“Balio erantsiaren gaineko zerga ordainaraztean, baliokidetasun-errekargua barne, Nafarroak aplikatuko ditu Estatuko lurraldean unean-unean indarra duten oinarrizko printzipio, arau substantibo eta arau formal berberak. 
Dena dela, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez,  lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.”
33. artikuluaren 1., 2. eta 4. apartatuak:
“1. Nafarroako Foru Komunitateari dagokio subjektu pasibo hauen balio erantsiaren gaineko zerga ordainaraztea:
a) Egoitza fiskala Nafarroan izan eta aurreko urtean, osotara, hamabi milioi eurotik beherako eragiketa-bolumena izan dutenak.
b) Soil-soilik Nafarroako lurraldean jarduten duten eta aurreko urtean, osotara, hamabi milioi eurotik gorako eragiketa-bolumena izan dutenak, nonahi dutela egoitza fiskala.
2. Bi lurraldeetan jarduten duten eta aurreko urtean, osotara, hamabi milioi eurotik gorako eragiketa-bolumena izan duten subjektu pasiboek zergak batera ordainduko dituzte bi administrazioetan, nonahi dutela egoitza fiskala. Zergak ordainduko dira urte naturalean lurralde bakoitzean egindako eragiketen bolumenaren proportzioan, hura hurrengo zenbakietan ezartzen diren lotura-puntuen arabera zehaztuta, eta bi dezimalekin biribildutako portzentaje batekin adieraziko da.”
“4. Aurreko 1. eta 2. apartatuetan xedatutakoaren ondorioetarako, jardueraren hasiera bada, hamabi milioiko kopurua zenbatzeko, lehen urte naturalean izandako eragiketa-bolumena hartuko da kontuan.
Jardueraren lehen urtea urte naturalarekin bat ez badator, aurreko zifra zenbatzeko, egindako eragiketak urte osora proiektatuko dira.
Urte horretan, zerga-ordainketa behin-behinekoa izanen da, lehen urtean aurreikusten den eragiketa-bolumenaren arabera eginda, ezertan ukatu gabe aurrerago erregularizatzea, bidezkoa bada.”
35. artikuluko 5. apartatua:
“5. Foru Komunitateari dagozkion zerga berezien ordainarazpenean, Foru Komunitateak aplikatuko ditu Estatuko lurraldean unean-unean indarra duten oinarrizko printzipioak, arau substantiboak eta arau formalak. 
Nolanahi ere, Nafarroako Foru Komunitateak zerga horien karga-tasak ezartzen ahalko ditu, unean-unean lurralde erkidean indarra duten muga eta baldintzekin. 
Halaber, Nafarroako Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez, lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 
35 bis artikuluaren 1. apartatua:
“1. Berrerabili ezin diren plastikozko ontzien gaineko zerga berezia ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Dena dela, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez, lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 
36. artikuluko 1. apartatua:
“1. Berotegi efektuko gas fluordunen gaineko zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Dena dela, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez, lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 
37. artikuluko 5. apartatua:
“5. Zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Hala ere, Foru Komunitateko Administrazioak aitorpena eta diru-sarrera egiteko bere ereduak onesten ahalko ditu eta diru-sarrera egiteko epeak ezarri, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 

38. artikuluko 1. apartatuaren A) letrako 1. puntua:
“1. Ondasun higiezinen kostu bidezko eskualdaketan eta errentamenduetan, bai eta horien gaineko mota guztietako eskubideen kostu bidezko lagapenean, berme eskubideena barne, ondasunak Nafarroan daudenean.
Ondorio horietarako, ondasun higiezinen eskualdaketak izanen dira Balore Merkatuei eta Inbertsio Zerbitzuei buruzko martxoaren 17ko 6/2023 Legearen 338. artikuluan aipatzen diren baloreen doako eskualdaketak.”
40. artikuluko 7. eta 8. apartatuak:
“7. Joko-jardueren gaineko zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Aurrekoa gorabehera, Nafarroako Foru Komunitateak zerga honen tasak handitzen ahalko ditu, Estatuak unean-unean ezarrita dituen tasen ehuneko 20, gehienez ere, baldin eta jarduera horien operadoreek, antolatzaileek edo zergapeko jarduera horiek garatzen dituztenek egoitza fiskala Nafarroan badute. Igoera hori aplikatuko zaio, soilik, egoitza fiskala Nafarroako lurraldean dutenek jokoan izandako partaidetzari dagokion zerga-oinarriaren zati proportzionalari.
Halaber, Nafarroako Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez, lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen dituenean aurrerapen teknologikoetan oinarrituta, edo lehendik daudenak aldatzen dituenean, zerga honetan eska daitezkeen kudeaketa- eta prozedura-arauak eta betebehar formalak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere. 
8. Joko-jardueren gaineko zergaren ikuskapen-lanari dagokionez, subjektu pasiboaren helbide fiskala edo haren ordezkariarena –egoiliarrak ez diren subjektu pasiboen kasuan– zein administraziotan dagoen, haren organoek eginen dute, baina horrek ez du eragotziko zergarekin zerikusia duten gainerako zerga-administrazioen lankidetza. Ikuskapenak ondorioak izanen ditu administrazio eskudun guztietan, haiei dagokien tributazio-proportzioa barne harturik.
Nolanahi ere, helbide fiskala Nafarroako lurraldean duten subjektu pasiboen ikuskapena Estatuko Administrazioak eginen du honako kasu honetan: aurreko urtean jokatutako kopuruen zenbateko metatua 12 milioi eurotik gorakoa denean, eta horietatik lurralde erkidean jokatutakoen proportzioa, 3. apartatuan zehaztutako lotura-puntuei jarraikiz, ehuneko 75ekoa edo handiagoa denean.
Era berean, egoitza fiskala lurralde erkidean duten subjektu pasiboen ikuskapena Nafarroako Foru Komunitateak eginen du honako kasu honetan: aurreko urtean jokatutako kopuruen zenbateko metatua 12 milioi eurotik gorakoa denean, eta eragiketa guztiak, 3. apartatuan zehaztutako lotura-puntuei jarraikiz, Nafarroako lurraldean eginak direnean.
Ikuskapen-jardueren ondorioz ordaindu beharreko zor bat edo itzuli beharreko diru-kopuru bat baldin badago, bi administrazioei dagokiena, kobrantza edo ordainketa administrazio jarduleak eginen du, bien artean egin beharreko konpentsazioak galarazi gabe.
Ikuskapen-organo eskudunek beren jarduketen emaitzak jakinaraziko dizkiete ukitutako gainerako administrazioei.
Aurreko paragrafoetan ezarritakoa gorabehera, Nafarroako Foru Komunitateak ahalmena izanen du bere lurraldean egiaztapenak eta ikerketak egiteko, baina haren jarduketek ez dute ondorio ekonomikorik izanen zergadunentzat; hau da, ez dituzte aldatuko administrazio eskudunetako organoek egindako behin betiko likidazioak.
Administrazio eskudunak egiaztapenetan ezartzen dituen proportzioek ondorioak izanen dituzte subjektu pasiboarengan, likidatutako betebeharrei dagokienez, baina horrek ez du galarazten egiaztapen horien ondotik bi administrazioen artean behin betiko proportzioak adostea.”
40 ter artikuluaren 1. apartatua:
“1. Zenbait zerbitzu digitalen gaineko zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Dena dela, Foru Komunitateak aitorpena eta diru-sarrera egiteko bere ereduak onesten ahalko ditu; eredu horiek, gutxienez, lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.” 
40 quater artikuluaren 2. apartatua:
“2. Zerga ordainaraztean, Nafarroako Foru Komunitateak aplikatuko ditu Estatuak unean-unean ezarritako arau substantibo eta formal berberak.
Nolanahi ere, Foru Komunitateak zerga honen karga-tasak handitzen ahalko ditu, unean-unean lurralde erkidean indarra duten muga eta baldintzekin.
Halaber, Foru Komunitateak autolikidazioa eta diru-sarrera egiteko bere ereduak onesten ahalko ditu; eredu horiek, gutxienez, lurralde erkideko ereduen datu berak eduki behar dituzte. Likidazioaldi bakoitzean diru-sarrera egiteko epeak ere finkatzen ahalko ditu, Estatuko Administrazioak ezartzen dituenetatik asko aldendu gabe. Foru Komunitateak fakturazio- edo erregistro-betebehar formalak betetzeko modu berriak ezartzen baditu aurrerapen teknologikoetan oinarrituta, edo lehendik daudenak aldatzen baditu, zerga honetan eska daitezkeen betebehar formalak eta kudeaketa- eta prozedura-arauak ere ezartzen ahalko ditu, betetzeko modu berrietara egokituta; hori bai, Nafarroak bermatu behar du 5. artikuluan aipatzen den bi administrazioen arteko informazio-trukerako beharrezkoak diren datuen eskuragarritasuna, bai eta horien tratamendua ere.”
65. artikuluko 2. apartatua:
“2. Fabrikazio-zerga bereziengatik (hauen gainekoak: alkohola, edari eratorriak eta tarteko produktuak; garagardoa; hidrokarburoak; tabako-gaiak; eta zigarreta elektronikoetarako likidoak eta tabakoarekin lotutako beste produktu batzuk) Nafarroan benetan bildutakoari gehituko zaio adierazpen matematiko hauen emaitza:
a) Alkohola, edari eratorriak eta tarteko produktuak:
Doikuntza = a RRAD + (a − b) H
Azalpena:
H = RRTC + RRN
RRTC = Alkoholaren eta edari eratorrien eta tarteko produktuen gaineko fabrikazio-zerga bereziagatik lurralde erkidean jasotzen den urteko egiazko bilketa.
RRN = Alkoholaren eta edari eratorrien eta tarteko produktuen gaineko fabrikazio-zerga bereziagatik Nafarroan jasotzen den urteko egiazko bilketa.
RRAD = Alkoholaren eta edari eratorrien eta tarteko produktuen gaineko fabrikazio zerga-bereziagatik inportazioen ondorioz jasotzen den urteko egiazko bilketa.

	





	





b) Garagardoa:
Doikuntza = a RRAD + (a - b) H
Azalpena:
H = RRTC + RRN
RRTC = Garagardoaren gaineko fabrikazio-zerga bereziagatik lurralde erkidean jasotzen den urteko egiazko bilketa.
RRN = Garagardoaren gaineko fabrikazio-zerga bereziagatik Nafarroan jasotzen den urteko egiazko bilketa.
RRAD = garagardoaren gaineko fabrikazio zerga-bereziagatik inportazioen ondorioz jasotzen den urteko egiazko bilketa.

	





	






c) Hidrokarburoak:
Doikuntza = a RRAD + (a - b) H
Azalpena:
H = RRTC + RRN
RRTC = Hidrokarburoen gaineko zerga bereziagatik lurralde erkidean jasotzen den urteko egiazko bilketa.
RRN = Hidrokarburoen gaineko zerga bereziagatik Nafarroan jasotzen den urteko egiazko bilketa.
RRAD = Hidrokarburoen gaineko zerga bereziagatik inportazioen ondorioz jasotzen den urteko egiazko bilketa.

	





	






d) Tabako-gaiak:
Doikuntza = a RRTC - [(1 - a) RRN]
Azalpena:
RRTC = Tabako-gaien gaineko zerga bereziagatik lurralde erkidean jasotzen den urteko egiazko bilketa.
RRN = Tabako-gaien gaineko zerga bereziagatik Nafarroan jasotzen den urteko egiazko bilketa. 
	





e) Zigarreta elektronikoetarako likidoak eta tabakoarekin lotutako beste produktu batzuk:
Doikuntza = a RRAD + (a – b) H
Azalpena:
H = RRTC + RRN
RRTC= Zigarreta elektronikoetarako likidoen eta tabakoarekin lotutako beste produktu batzuen gaineko zerga bereziagatik lurralde erkidean jasotzen den urteko egiazko bilketa.
RRN= Zigarreta elektronikoetarako likidoen eta tabakoarekin lotutako beste produktu batzuen gaineko zerga bereziagatik Nafarroan jasotzen den urteko egiazko bilketa.
RRAD= Zigarreta elektronikoetarako likidoen eta tabakoarekin lotutako beste produktu batzuen gaineko zerga bereziagatik inportazioen ondorioz jasotzen den urteko egiazko bilketa.

	





	





Bederatzigarren xedapen gehigarria:
[bookmark: _Hlk194310069]“Bederatzigarren xedapen gehigarria.
Estatuko Administrazioak errazago biltzeko aduanek likidatutako balio erantsiaren gaineko zergaren kuota, eta Estatuaren eta Nafarroako Foru Komunitatearen arteko koordinazio- eta lankidetza-konpromisoa betetzeko (hitzarmen honen 5. artikuluaren 1. apartatuan jasotzen da konpromiso hori), zerga-administrazioek mekanismoak adosten ahalko dituzte, zerga osoa Estatuko Administrazioan ordaintzen ez duten subjektu pasiboentzat errazagoa izan dadin diru-sarrera geroratzeko sistema erabiltzea (sistema hori aurreikusten da Balio Erantsiaren gaineko Zergaren Erregelamenduaren 74.1 artikuluan).”
Lehen xedapen iragankorra:
“Lehen xedapen iragankorra.
“Hitzarmen honen 19., 33. eta 40. artikuluetan egindako aldaketak aplikatuko zaizkie 2026ko urtarrilaren 1etik aurrera hasten diren zerga- edo likidazio-aldiei (zergaren arabera).”
Hirugarren xedapen iragankorra:
"Hirugarren xedapen iragankorra.
Zigarreta elektronikoetarako likidoen eta tabakoarekin lotutako beste produktu batzuen gaineko zerga-bilketari dagokionez, jakiteko ea Estatuko Administrazioa ala Nafarroako Foru Komunitatea arduratuko den produktu horiek edukitzeagatik sortzen den zerga ordainarazteaz, kontuan hartuko da zerga hori indarrean jartzen den egunean produktu horiek non dauden biltegiratuak helburu komertzialekin.”
Laugarren xedapen iragankorra:
“Laugarren xedapen iragankorra.
[bookmark: _Hlk190953551]Aldi baterako, harik eta Nafarroan eta zerga aplikatzen den gainerako lurraldean kontsumitzen diren zigarreta elektronikoetarako likidoen eta tabakoarekin lotutako beste produktu batzuen balioari buruzko urteko informazioa eduki arte, Nafarroan zigarreta elektronikoetarako likidoen eta tabakoarekin lotutako beste produktu batzuen gaineko zergaren bidez benetan bildutakoari gehituko zaio honako hauen arteko aldea: batetik, zigarreta elektronikoetarako likidoen eta tabakoarekin lotutako beste produktu batzuen gaineko zergaren bidez lurralde erkidean benetan bildutakoari Nafarroan kokatutako tabako- eta tinbre-saltokiei banatutako tabako-gaien balioari urtero dagokion ehunekoa aplikatzearen emaitza, eta, bestetik, tabako-gaien gaineko zerga aplikatzen den lurraldean establezimendu horiei banatutako tabako-gaien balioaren gainean, aurrez zehaztutako bilketari ehuneko osagarria ehunean aplikatzearen emaitza. ”




